Bled, 29. 8. 2023

**DRAGE UČENKE IN UČENCI, SPOŠTOVANI STARŠI!**

Počitnice se počasi zaključujejo, priprave na novo šolsko leto pa so že v polnem teku.. Upamo, da ste poletje lepo preživeli in da se šolarji veseli in zdravi vračate v šolo.

Šolsko leto se za vse učence prične **v petek, 1. 9. 2023**.

**Pouk se bo** za učenke in učence **od 2. do 5. razreda pričel ob 8.20** in bo potekal po urniku, zato naj učenci prinesejo potrebščine za pouk s seboj. Prvega šolskega dne ne bo izbirnih predmetov in predur. Urnik bo dan pred pričetkom pouka objavljen na šolski spletni strani.

Prvi šolski dan je v šoli **malica in kosilo. V kolikor učenec prvi dan ne bo imel kosila, mu ga starši odjavite preko Lopolisa. Dodatna navodila boste prejeli od vodje prehrane, ge. Renate Štern.**

**Jutranjega varstva prvi dan ne bo, podaljšano bivanje pa bo organizirano do 15.00 ure. Učenci, ki so prijavljeni v podaljšano bivanje, naj za prvi šolski dan informacijo o času odhoda pisno sporočijo razredniku (zapis v zvezek, beležko, list).**

Avtobusi in šolski kombi bodo **vozili po voznem redu, objavljenem na šolski spletni strani.**

Prav je, da se pred začetkom novega šolskega leta pogovorite o varni poti v šolo in da skupaj ubesedite cilje, za katere si boste prizadevali v novem šolskem letu.

Želimo vam vzpodbuden začetek šolskega leta ter veliko navdihujočih in izpolnjenih trenutkov. Ustvarjali jih bomo skupaj!

 Ravnateljica: Nataša Ahačič, prof.